**ปัญหาและสาเหตุ**

**ปัญหา**

ห้องน้ำภายในโรงเรียนส่งกลิ่นรบกวน

**สาเหตุ**

๑) ปัจจัยภายใน

- การรักษาความสะอาดของห้องน้ำหลังการใช้

๒) ปัจจัยภายนอก

- ผู้ใช้ห้องน้ำมีจำนวนมาก

- ปัญหาน้ำท่วม

- พนักงานทำความสะอาดห้องน้ำ มีหน้าที่รับผิดชอบหลายอย่าง

**เป้าหมายและทางแก้**

**เป้าหมาย**

1. ห้องน้ำและท่อระบายน้ำในโรงเรียนสะอาด ปราศจากกลิ่นรบกวน
2. นักเรียน ครู ผู้ปกครอง และพนักงานของโรงเรียนมีจิตอาสาพัฒนาโรงเรียน มีความสัมพันธ์ที่ดีต่อกันระหว่างโรงเรียนและชุมชน
3. นักเรียนมีจิตสำนึกร่วมกันรักษาความสะอาดของห้องน้ำ
4. มีฐานการเรียนรู้ “การทำน้ำหมักชีวภาพ” เพื่อเผยแพร่ความรู้แก่นักเรียน ครู พนักงานโรงเรียน และผู้ที่เข้ามาศึกษาดูงานของการดำเนินงานของศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา ร.ร.ลาซาลจันทบุรี (มารดาพิทักษ์)

**ทางแก้ไขปัญหา**

1. การทำน้ำหมักชีวภาพเพื่อใช้ในการราดและล้างห้องน้ำเพื่อดับกลิ่น โดยขอความร่วมมือจากผู้ปกครองและชุมชนในการรับบริจาคมะนาว มะกรูด และมะปรี๊ด เพื่อใช้ในการทำน้ำหมักชีวภาพ และขอความร่วมมือจากนักวิชาการของเทศบาลเมืองขลุง ซึ่งประสบความสำเร็จในการใช้น้ำหมักชีวภาพดับกลิ่นบ่อขยะต่างๆ มาให้ความรู้และสาธิตการทำน้ำหมักชีวภาพแก่ทีมงานเยาวชนจิตอาสาชีวภาพดับกลิ่น ลาซาลจันทบุรี (มารดาพิทักษ์)
2. ประชาสัมพันธ์การดำเนินงานของกลุ่มเยาวชนจิตอาสาชีวภาพดับกลิ่น ลาซาลจันทบุรี (มารดาพิทักษ์) แก่คณะครูและนักเรียนโรงเรียนลาซาลจันทบุรี (มารดาพิทักษ์) ให้รับทราบเกี่ยวกับขั้นตอนการดำเนินงาน รวมทั้งติดป้ายประชาสัมพันธ์ “สองมือ ร่วมใจ พิชิตภัยกลิ่นห้องน้ำ” บริเวณหน้าห้องน้ำ และในห้องน้ำทุกห้อง เพื่อกระตุ้นให้นักเรียนในโรงเรียนเกิด จิตสำนึกและมีส่วนร่วมในการดูแลรักษาความสะอาดของห้องน้ำในโรงเรียน